Ndambu ya 7: Yantika Lufutumuku ya Yezu tii Kukangama ya Paul na Boloko
Kilumbu ya tatu na nima ya lufwa na yandi, Yezu futumukaka. Na kilumbu yina, yandi monanaka mbala tanu na balongoki na yandi. Yezu landaka na kudimonisa na ntwala na bau bilumbu 40. Na nima, ntangu balongoki na yandi vandaka kutala yandi, yandi tombukaka na zulu. Bilumbu kumi na nima, Nzambi tindaka mpeve santu na balongoki ya Yezu bayina vandaka kukinga na Yerusaleme.
Na nima bau tulaka bantumwa na boloko. Wanzyo basisaka bau. Bambeni fwaka longoki Etienne na matadi, kansi beto tamona mutindu Yezu solaka muntu mosi, ntumwa Paul, na kati na bau sambu na kukuma nsadi na yandi ya mfunu. Mvula tatu na ndambu na nima ya lufwa ya Yezu, Nzambi tindaka ntumwa Pierre na kusamuna nsangu na Corneille, mupakanu.
Kiteso ya bamvula 13 na nima, Paul salaka nzyetelo na yandi ya ntete sambu na kusamuna nsangu ya mbote. Na nzyetelo ya zole, yandi tambulaka na Timote. Paul na banduku na yandi ya nzyetelo vandaka na kyese mingi na kisalu ya Nzambi. Na nima Paul kangamaka na boloko na Rome. Bamvula zole na nima, yandi basikaka na boloko. Yandi kangamaka dyaka mpi na mbala yai bau fwaka yandi. Ndambu ya 7 ketubila sambu na mambu yina kusalamaka na nsungi ya bamvula kiteso ya 32.
kon_Latn kon_Latn kon_Latn kon_Latn